Slovník súčasného slovenského jazyka

Slovník súčasného slovenského jazyka je jednojazyčný slovník súčasného slovenského jazyka s plánovaným rozsahom vyše 200 000 slov, ktorý vychádza od roku 2006 pod vedením hlavných redaktoriek Alexandry Jarošovej a Kláry Buzássyovej vo Vydavateľstve SAV. Je to základný výkladový vedecký opis slovnej zásoby súčasnej slovenčiny vo všetkých sférach komunikácie.

Spracovaný je na základe primárnych a sekundárnych zdrojov s využitím nástrojov počítačovej lexikografie. Medzi primárne zdroje patria hlavne tradičná slovníková kartotéka Jazykového ústavu Ľudovíta Štúra a Slovenský národný korpus. Sekundárne zdroje pochádzajú hlavne z existujúcich slovníkov a diel vydaných v rámci SAV. 1. diel obsahuje aj podrobné informácie o východiskách a zásadách slovníka.

Vydané diely v súčasnosti nie sú kodifikačnou príručkou slovenčiny.

 Zoznam zväzkov 
 Zväzok Rok vydania Počet strán ISBN AG 2006 1134 s.  HL 2011 1087 s.  MN 2015 1100 s.  OPn 2021 1128 s. 

 Referencie 

 Bibliografický odkaz 





 Externé odkazy 
 Slovník na stránkach JÚĽŠ

Kategória:Slovníky
Kategória:Slovenské knihy
Kategória:Slovenčina
Kategória:Publikácie Slovenskej akadémie vied
Kategória:Jazykovedný ústav Ľudovíta Štúra Slovenskej akadémie vied